יחסי החוץ של יפן
אסיה > מדינות אחרות

| מדינה | תאריך התחלת היחסים | פרטים |
| --- | --- | --- |
| אוזבקיסטן אוזבקיסטן | 26 בינואר 1992 |    ערך מורחב – יחסי אוזבקיסטן–יפן  אוזבקיסטן ויפן כוננו יחסים דיפלומטיים רשמיים ב-26 בינואר 1992, יום הכרתה של יפן בעצמאותה של אוזבקיסטן לאחר התפרקות ברית המועצות. בשנת 2018 קשרי הסחר בין שתי המדינות הסתכמו ב-58.679 מיליארד ין.  אוזבקיסטן מיוצגת ביפן בדרג השגרירות, באמצעות שגרירות רשמית שהיא מחזיקה בטוקיו, בירת המדינה. אוזבקיסטן מיוצגת ביפן בדרג הקונסולרי באמצעות קונסוליה רשמית אחת בעיר אוסאקה. יפן מיוצגת באוזבקיסטן בדרג השגרירות באמצעות שגרירות רשמית שהיא מחזיקה בטשקנט, בירת המדינה. |
| איחוד האמירויות הערביות איחוד האמירויות הערביות | דצמבר 1971 |    ערך מורחב – יחסי איחוד האמירויות הערביות–יפן  איחוד האמירויות הערביות ויפן כוננו יחסים דיפלומטיים רשמיים בדצמבר 1971, עם הכרתה של יפן בעצמאותה של איחוד האמירויות. בשנת 2017 ייצאה יפן סחורות בשווי 7.2 מיליארד דולר, וייבאה בשווי 20.7 מיליארד. עיקר הסחורות שיצאו מיפן היו מכוניות, מכונות ומוצרים חשמליים. הסחורות שיובאו ליפן היו בעיקר נפט, גז טבעי נוזלי ואלומיניום.  איחוד האמירויות הערביות מיוצגת ביפן בדרג השגרירות באמצעות שגרירות רשמית בטוקיו, בירת המדינה. יפן מיוצגת באיחוד האמירויות הערביות בדרג השגרירות באמצעות שגרירות רשמית שהיא מחזיקה באבו דאבי, בירת המדינה. יפן מיוצגת באיחוד האמירויות הערביות בדרג הקונסולרי באמצעות קונסוליה רשמית אחת בעיר דובאי. |
| איראן איראן | 1926 |    ערך מורחב – יחסי איראן–יפן  היחסים הדיפלומטיים הרשמיים שבין איראן לבין יפן כוננו בשנת 1926.על פי סקר שנערך בשנת 2012 על ידי ה־BBC, רק ארבעה אחוזים מאזרחי יפן ראו את איראן באור חיובי; 52 אחוזים הביעו דעה שלילית על איראן שלאחר המהפכה. בשנת 1939 שתי המדינות חתמו על אמנת ידידות ביניהן. הדבר הבטיח את תמיכתה של איראן באימפריה היפנית בזמן מלחמת העולם השנייה. היפנים שמרו על יחסים דיפלומטיים חזקים וארוכי טווח עם איראן, אך בשנת 1942 היחסים בין שתי המדינות נותקו בשל הפלישה הבריטית-סובייטית לאיראן. לאחר חתימת חוזה סן פרנסיסקו, היחסים הדיפלומטיים בין שתי המדינות חודשו. שתי המדינות משתפות פעולה במדיניות החוץ במזרח התיכון, דוגמת שיקום ופיתוח התעשייה באפגניסטן וגישור בסכסוך הישראלי-פלסטיני.  איראן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת באיראן בדרג השגרירות באמצעות שגרירות רשמית שהיא מחזיקה בטהראן, בירת המדינה. |
| אפגניסטן אפגניסטן | 1931 |  פסל אפגני עתיק מהתקופה הבודהיסטית במוזיאון הלאומי בטוקיו   ערך מורחב – יחסי אפגניסטן–יפן  היחסים הדיפלומטיים שבין הרפובליקה האסלאמית של אפגניסטן לבין יפן כוננו לראשונה בשנת 1931. בשנת 1914, שנים אחדות לפני כינון היחסים הדיפלומטיים באופן רשמי, מלך אפגניסטן חביבאללה ח'אן תרם סיוע כספי למאמצי השיקום היפנים לאחר רעידות אדמה שהתרחשו במדינה באותה העת. במלחמת העולם השנייה אפגניסטן שמרה על נייטרליות. למרות הלחץ שהופעל על אפגניסטן מצד בעלות הברית, האפגנים לא סגרו את הנציגויות הדיפלומטיות של מדינות הציר (וביניהן יפן) באדמתם. ביוני 2010 אמר נשיא אפגניסטן חאמיד כרזאי כי יפן תקבל עדיפות בחקר המינרלים באפגניסטן, בתמורה לסיוע שהעניקה יפן למדינה מאז שנת 2002.  אפגניסטן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת באפגניסטן בדרג השגרירות באמצעות שגרירות רשמית שהיא מחזיקה בקאבול, בירת המדינה. |
| בהוטן בהוטן | 28 במרץ 1986 |    ערך מורחב – יחסי בהוטן–יפן  בשנת 2011, מלך בהוטן, ג'יגמה קיזר נאמגייל ואנגצ'וק ובת זוגו, המלכה ג'טסון פמה ערכו ביקור רשמי ביפן לחמישה ימים. ביוני 2017, מאקו, נסיכת אקישנו, ערכה ביקור רשמי בבהוטן. בהוטן נחשבת ליעד אטרקטיבי בעיני התיירים היפנים. בשנת 2011, ביקרו בבהוטן כ-7,000 תיירים יפנים.  יפן איננה מיוצגת ביפן בדרג השגרירות והן בדרג הקונסולרי. יפן האמינה את שגרירותה שבניו דלהי, בירת הודו הסמוכה על בהוטן. יפן תכננה לפתוח שגרירות רשמית בטהימפהו, בירת בהוטן כבר ב-2014 על מנת להילחם בהשפעה הסינית על השוק הבהוטני. בהוטן איננה מיוצגת ביפן בדרג השגרירות. בהוטן מיוצגת ביפן בדרג הקונסולרי באמצעות שלוש קונסוליות רשמיות בערים טוקיו, אוסאקה וקגושימה. |
| בחריין בחריין | 1972 |    ערך מורחב – יחסי בחריין–יפן  בחריין ויפן כוננו יחסים דיפלומטיים רשמיים בשנת 1972 לאחר כשנה מקבלת העצמאות של בחריין. יפן היא שותפת הסחר הגדולה ביותר של בחריין; כבר משנת 1934 החלו קשרי המסחר בין יפן לממלכה הפרסית.  בחריין מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת בבחריין בדרג השגרירות באמצעות שגרירות רשמית שהיא מחזיקה במנאמה, בירת המדינה. |
| בנגלדש בנגלדש | 10 בפברואר 1972 |    ערך מורחב – יחסי בנגלדש–יפן  יפן ובנגלדש כוננו יחסים דיפלומטיים רשמיים ב-10 בפבראור 1972, יום הכרתה של יפן בעצמאותה של בנגלדש. סקר שנערך על ידי ה-BBC קובע כי 71% מהבנגלים רואים את ההשפעה היפנית בבנגלדש באופן חיובי, מה שהופך את בנגלדש לאחת המדינות הפרו-יפניות הגדולות בעולם.  בנגלדש מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. בנגלדש מיוצגת ביפן בדרג הקונסולרי באמצעות שתי קונסוליות רשמיות בערים נגויה וקובה. יפן מיוצגת בבנגלדש בדרג השגרירות באמצעות שגרירות רשמית שהיא מחזיקה בדאקה, בירת המדינה. |
| ברוניי ברוניי | 2 באפריל 1984 |    ערך מורחב – יחסי ברוניי–יפן  היחסים הדיפלומטיים שבין ברוניי לבין יפן כוננו ב-2 באפריל 1984. שתי המדינות מקיימות קשרי מסחר אינטנסיביים בעיקר בתחומי התחבורה והטכנולוגיה. בנוסף, שתי המדינות ערכו שיתופי פעולה בתחום האנרגיה המתחדשת ובחסכון אנרגטי.  ברוניי מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת בברוניי בדרג השגרירות באמצעות שגרירות רשמית שהיא מחזיקה בבנדר סרי בגוואן, בירת המדינה. |
| הונג קונג הונג קונג |  | חזית החנות AEON אחת מחנויות הקמעונאיות היפניות הגדולות ביותר בהונג קונג   ערך מורחב – יחסי הונג קונג–יפן  בשלהי תקופת אדו, עם סיומה של מדיניות החוץ הבדלנית של יפן, החלו מסעות שיט סדירים וקבועים בין יפן להונג קונג הבריטית ושנגחאי, סוחרים ויצאניות יפניות החלו להתיישב בהונג קונג וקשרי המסחר בין יפן למושבה הבריטית התחזקו והרקיעו שחקים. הקונסול היפני בהונג קונג וממשלת בריטניה ניסו לדכא את תופעת הזנות שהולכת וגוברת בהונג קונג על ידי תקנות ואיסורים חדשים אשר מקשים על היצאניות. למרות ניסיונם לדכא את הזנות בהונג קונג, הקהילה היפנית בהונג קונג התנגדה בתוקף למהלכים נגד הזונות היפניות והתחילו לסחור באופן לא חוקי ולא מתועד בנשים העוסקות במקצוע.  בעקבות הפלישה היפנית למנצ'וריה, תושבים סיניים בהונג קונג פתחו במהומות אלימות בעיר. בלהט המהומות נרצחה משפחה יפנית בת חמש נפשות על ידי גבר סיני. הרוצח דקר את חמשת בני המשפחה, ההורים נפטרו במקום ומותם של הסבתא ושני הילדים נקבע מאוחר יותר בבית החולים. כתוצאה מרצח המשפחה, הכריזה ממשלת בריטניה, אשר שלטה בהונג קונג, על מצב חירום בעיר.  במלחמת העולם השנייה, ב-8 בדצמבר 1941, פלשה האימפריה היפנית להונג קונג וכבשה אותה מידי הבריטים. בניגוד לכיבוש היפני במנצ'וריה, התושבים היפנים באזור לא תמכו בצבא היפני הקיסרי בעת הפלישה. העיתון "הונג קונג ניוז", אשר הודפס בשלוש שפות, אנגלית, מנדרינית ויפנית, הפסיק לכתוב את הגרסה היפנית כמחאה על הכיבוש היפני של הונג קונג.  עם כניעתה של יפן לבעלות הברית, הונג קונג הוחזרה לשלטון הבריטי, ויפן נאלצה להוריד השקעות רבות שנעשו על ידי ממשלת יפן בהונג קונג כתוצאה מקריסת הכלכלה היפנית. לאחר שיקום כלכלת יפן, בין השנים 1981–1999 הקהילה היפנית בהונג קונג שילשה את עצמה. באותן השנים כמות אוכלוסיית היפנים באזור עמדה על 23,480 אזרחים יפנים. בהתאם לגידול זה, מספר החברות היפניות אשר פעלו בהונג קונג זינק גם הוא והגיע למספר שיא של 2,197 חברות יפניות פעילות. ממשלת יפן אף הקימה בית ספר יפני שמשרת את הקהילה היפנית בהונג קונג.  השגרירות היפנית בבייג'ינג אמונה על הונג קונג מעצם היותה אחראית על כל הרפובליקה העממית של סין. בנוסף לכך, מחזיקה יפן קונסוליה כללית בהונג קונג. הונג קונג מיוצגת ביפן על ידי משרד סחר רשמי שהיא מחזיקה בטוקיו, בירת המדינה. |
| המלדיביים המלדיביים | 1967 |    ערך מורחב – יחסי המלדיביים–יפן  היחסים הדיפלומטיים הרשמיים שבין המלדיביים לבין יפן כוננו בשנת 1967.  המלדיביים מיוצגים ביפן בדרג השגרירות באמצעות שגרירות רשמית שהם מחזיקים בטוקיו, בירת המדינה. יפן מיוצגת במלדיביים בדרג השגרירות באמצעות שגרירות רשמית שהיא מחזיקה במאלה, בירת המדינה. |
| וייטנאם וייטנאם |  |   ערך מורחב – יחסי וייטנאם–יפן  במאה ה-16, קשרי המסחר בין היפנים לווייטנאמים היו חזקים ולבביים. היפנים השתמשו בספינות החותם האדום על מנת לסחור עם העם הווייטנאמי. היפנים ראו בווייטנאם כמקור למוצרים בסיסיים דוגמת משי, סוכר ותבלינים.  בזמן מלחמת העולם השנייה, יפן כבשה את האזור הצפוני של הקולוניה הצרפתית הודו-סין (טונקין). מבחינה אסטרטגית, כיבוש וייטנאם שירת את האימפריה היפנית בלחימה מול סין באמצעות יצירה של זירת קרב חדשה מול סין. לטווח הארוך, כיבוש וייטנאם היה צעד נוסף למטרה ולחזון האימפריאליסטי של יפן במלחמת העולם השנייה. בזמן הכיבוש היפני בווייטנאם יפן שמרה על המדיניות הצרפתית באזור, ואף המשיכה בלימוד השפה הצרפתית בבתי הספר בווייטנאם. בעקבות ההתחזקות הצבאית של ארצות הברית, ב-9 במרץ 1945, יפן החליטה לכבוש את כל הודו-סין הצרפתית. עם כניעתה של האימפריה היפנית באוגוסט 1945, הקולוניה הוחזרה לשלטון הצרפתי, למרות הכרזת העצמאות הווייטנאמית של ארגון הוייט מין.  בסוף שנות ה-80 של המאה ה-20, וייטנאם נקלעה למשבר צבאי חמור בעקבות הלחימה שלה מול לאוס. באותה העת, יפן העניקה לווייטנאם סיוע כספי בסך של 370 מיליון דולר. בשנת 2007, יפן הפכה לתורמת הגדולה ביותר של וייטנאם; וב-2012 יפן שלחה לווייטנאם סיוע כספי בסך של 3 מיליארד דולר.  וייטנאם מיוצגת ביפן בדרג השגרירות באמצעות שגרירות רשמית בטוקיו, בירת המדינה. וייטנאם מיוצגת ביפן בדרג הקונסולרי באמצעות ארבע קונסוליות רשמיות בערים אוסאקה, פוקואוקה, קושירו ונגויה. יפן מיוצגת בווייטנאם בדרג השגרירות באמצעות שגרירות רשמית שהיא מחזיקה בהאנוי, בירת המדינה. יפן מיוצגת בווייטנאם בדרג הקונסולרי באמצעות קונסוליה רשמית אחת בעיר הו צ'י מין סיטי |
| טאיוואן טאיוואן |  | נציג בית הנבחרים היפני עם נשיאת טאיוואן צאי אינג-ון, 2016   ערך מורחב – יחסי טאיוואן–יפן  במהלך העשור הראשון של המאה ה-17 התקיים סחר אינטנסיבי בין יפן לבין האי טאיוואן. ההולנדים יישבו את טאיוואן בשנת 1624 והשתמשו באי כבסיס לסחר עם יפן. יפן ראתה בטאיוואן כבסיס סחר במשאבי טבע, ובכך טאיוואן הפכה לאחת משותפות הסחר הגדולות ביותר של יפן באותה העת. כסף יפני היה תקף לתשלום בטאיוואן במהלך אותה התקופה וסוחרים יפנים הורשו לחיות בעיר ג'ילונג. לאחר שהחלה תקופת הסגר ביפן - סאקוקו, הפך הסחר עם טאיוואן לפחות משמעותי.  עם הניצחון היפני על שושלת צ'ינג במלחמת סין-יפן הראשונה, טאיוואן הועברה תחת ריבונתה של יפן. השליטה היפנית בטאיוואן הפכה את יפן למדינה האסייתית הראשונה שמנהלת קולוניה מודרנית מעבר לים, מה שהגביר את התעניינות המערב ביפן. טאיוואן נשלטה על ידי האימפריה היפנית עד שנת 1945, אז הועברה לידי סין הלאומית, שהייתה על סף הפסד במלחמת האזרחים הסינית ובסופו של דבר השתמשה באי כמושב לממשלה הגולה שלה.  במהלך הכיבוש האמריקאי ביפן, בכירי הממשל היפני ביקשו לקיים יחסים עם הרפובליקה העממית של סין אך אנשי ארצות הברית טרפדו את המגעים ואיימו על יפן כי הריבונות שלה לא תוחזר אם ינהלו יחסים עם הרפובליקה העממית של סין. בסופו של דבר יפן נכנעה ללחצים האמריקניים ופנתה לקיום יחסים עם הרפובליקה הסינית. כאשר הרפובליקה העממית של סין החילה את מדיניות סין האחת, הייתה יפן בעלת ברית משמעותית עבור טאיוואן, אך כוחות פוליטיים עולמיים לחצו על יפן לשנות את עמדתה ולתמוך ברפובליקה העממית של סין. לאחר ההכרה האמריקנית ברפובליקה העממית של סין וביקור ריצ'רד ניקסון במדינה, החליטה המפלגה הליברלית-דמוקרטית היפנית לכונן יחסים דיפלומטיים רשמיים עם הרפובליקה העממית של סין. כבר לפני כן התקיימו יחסי סחר איתנים עם הרפובליקה העממית של סין ללא הכרה דיפלומטית רשמית. בשנת 1972, נחתם מזכר הבנות בין יפן לרפובליקה העממית של סין אשר מדגיש את ההכרה הדיפלומטית של יפן ברפובליקה העממית של סין כסין היחידה.  בשנת 1998 חתמו יפן והרפובליקה העממית של סין על הכרזה משותפת של שתיהן, בנוגע לבניית ידידות, שיתוף פעולה ושלום בין שני המשטרים. ההכרזה התייחסה גם למדיניות סין האחת ונכתב בה כי יפן ממשיכה לשמור על עמדתה בנושא טאיוואן ככתוב במזכר ההבנות המשותף של הרפובליקה העממית של סין ויפן והיא מדגישה כי יש רק "סין אחת", הרפובליקה העממית של סין. יפן הרחיבה והכריזה כי תמשיך בסחר ובידידות עם טאיוואן אולם במגזר הפרטי ובצורה לא רשמית. בשנת 2020 קיבלה יפן תרומות רבות של ציוד רפואי להתמודדות עם מגפת הקורונה כחלק מהמדיניות הטאיוואנית של סיוע רפואי בתנאי משבר. יותר מ-2 מיליון מסיכות פנים נמסרו ליפן באמצע חודש אפריל.  טאיוואן מיוצגת ביפן באמצעות משרד ייצוגי שהיא מחזיקה בטוקיו, בירת המדינה. טאיוואן מיוצגת ביפן גם באמצעות משרדי סחר שהיא מחזיקה בערים פוקואוקה, נהה, ויוקוהמה. יפן מיוצגת בטאיוואן באמצעות שני משרדים ייצוגיים שהיא מחזיקה בגאושיונג, ובטאיפיי, בירת המדינה. |
| טג'יקיסטן טג'יקיסטן | 2 בפברואר 1992 |    ערך מורחב – יחסי טג'יקיסטן–יפן  טג'יקיסטן ויפן כוננו יחסים דיפלומטיים רשמיים ב-2 בפברואר 1992. באוקטובר 2017, הלשכה המרכזית לסטטיסטיקה ביפן פרסמה כי באותה העת חיו בטג'יקיסטן שלושים ושישה אזרחים יפניים.  טג'יקיסטן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת בטג'יקיסטן בדרג השגרירות באמצעות שגרירות רשמית שהיא מחזיקה בדושנבה. |
| טורקמניסטן טורקמניסטן | אפריל 1992 |   ערך מורחב – יחסי טורקמניסטן–יפן  טורקמניסטן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת בטורקמניסטן בדרג השגרירות באמצעות שגרירות רשמית שהיא מחזיקה באשגבאט, בירת המדינה. |
| ירדן ירדן | 1954 |   ערך מורחב – יחסי יפן–ירדן  יפן וירדן כוננו יחסים דיפלומטיים רשמיים בשנת 1954, ומאז הם שומרים על קשרי מסחר ותרבות הדוקים מאוד. במהלך השנים נחתמו ארבעה הסכמים בילטרליים דוגמת הסכם המבטל את הצורך בוויזה בין שתי המדינות וההסכם לשיתוף פעולה בשימוש למטרות שלום באנרגיה גרעינית.  יפן מיוצגת בירדן בדרג השגרירות באמצעות שגרירות רשמית שהיא מחזיקה בעמאן, בירת המדינה. ירדן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. |
| כווית כווית | דצמבר 1961 |   ערך מורחב – יחסי יפן–כווית  יפן וכווית כוננו יחסים דיפלומטיים רשמיים בדצמבר 1961. אמיר כווית, סבאח אל-אחמד אל-ג'אבר א-סבאח, ערך ביקור רשמי ביפן במרץ 2012. במהלך ביקורו התקבל על ידי קיסר יפן, אקיהיטו, ונפגש עם ראש ממשלת יפן יושיהיקו נודה.  יפן מיוצגת בכווית בדרג השגרירות באמצעות שגרירות רשמית שהיא מחזיקה בכווית סיטי, בירת המדינה. כווית מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. |
| לאוס לאוס | 1955 |   ערך מורחב – יחסי יפן–לאוס  יפן ולאוס כוננו יחסים דיפלומטיים רשמיים ב-1955. במרץ 2012, ראש ממשלת לאוס, ת'ונגינג תאמוונג, ערך ביקור רשמי ביפן שם נפגש עם יושיהיקו נודה, ראש ממשלת יפן באותה העת.  יפן מיוצגת בלאוס בדרג השגרירות באמצעות שגרירות רשמית שהיא מחזיקה שהיא בויינטיאן, בירת המדינה. לאוס מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. לאוס מיוצגת ביפן בדרג הקונסולרי באמצעות חמש קונסוליות רשמיות בערים נגויה, הקודאטה, קיוטו, פוקואוקה ונהה. |
| לבנון לבנון | נובמבר 1954 |   ערך מורחב – יחסי יפן–לבנון  יפן ולבנון כוננו יחסים דיפלומטיים בנובמבר 1954. מלבד תוכנית מלגות והכשרת מומחים, מעניקה יפן מענקי תרבות. כאחד מהפרויקטים התרבותיים של שגרירויות יפן, נערך "יום יפן" בצור בנובמבר 2016. במרץ 2017 נערך מפגש היכרות עם הקראטה היפני. באוקטובר 2018 נערך בביירות קונצרט משותף של הקונסרבטוריון למוזיקה גבוהה והמתופפים של טייקו בשיתוף קרן יפן וגופים ציבוריים נוספים. כמו כן, בנובמבר אותה שנה התקיימה תערוכת תמונות יפנית.  יפן מיוצגת בלבנון בדרג השגרירות באמצעות שגרירות רשמית שהיא מחזיקה בביירות, בירת המדינה. לבנון מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. |
| מונגוליה מונגוליה | 24 בפברואר 1972 |    ערכים מורחבים – יחסי יפן–מונגוליה, הפלישה המונגולית ליפן  סמוראים יפנים עולים על ספינות מונגוליות ב-1281. מוֹקוֹ שוּּראי אקוטובה (蒙古襲来絵詞) בערך 1293 קובלאי חאן מונה להיות חאן האימפריה המונגולית בשנת 1960. במטרה להרחיב את גבולות האימפריה המונגולית, קובלרי שלח ליפן שליחים על מנת לאלץ את היפנים להיכנע לאימפריה. לאחר שניסיונות ההידברות בין השניים כשלו, החליט החאן לפלוש ליפן. צבא מונגוליה פלש ליפן ב-1274 וב-1281 ונכשל בשתי הפעמים לפרוץ את קווי ההגנה היפנים. לימים, הפלישות הללו נחשבו לאירוע היסטורי ביפן, שכן בהן הצליח הצבא היפני החלש לסלק מארצו אויב כביר ממדים.  במלחמת העולם השנייה, מונגוליה (שנכבשה על ידי הצבא האדום) הייתה בעלת ברית של ברית המועצות ובכך פעלה נגד יפן במלחמה. לאחר פלישת ברית המועצות למנצ'וריה היפנית במבצע סערת אוגוסט, נלוותה אליה מונגוליה והכריזה מלחמה על יפן ב-10 באוגוסט 1945.  לאחר המלחמה, יפן ומונגוליה כוננו יחסים דיפלומטיים רשמיים ב-24 בפברואר 1972. לאחר התפרקות ברית המועצות היחסים בין שתי המדינות התחממו והיפנים עזרו למונגולים לעבור לכלכלת שוק באמצעות מימון מכרות ומסילות רכבת.  יפן מיוצגת במונגוליה בדרג השגרירות באמצעות שגרירות רשמית שהיא מחזיקה באולן בטור. מונגוליה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מונגוליה מיוצגת ביפן בדרג הקונסולרי באמצעות שבע קונסוליות רשמיות בערים פוקואוקה, נגויה, ניאיגטה, אוסאקה, סאגאמיהרה, טוקושימה וסאפורו. |
| מזרח טימור מזרח טימור | ספטמבר 2002 |    ערך מורחב – יחסי יפן–מזרח טימור  היחסים בין שתי המדינות כוננו באופן לא רשמי ב-20 במאי 2002. יפן היא תורמת חבילות הסיוע השלישית בגודלה למזרח טימור אחרי סין ואינדונזיה. היחסים הדיפלומטיים בין יפן לבין מזרח טימור כוננו באופן רשמי בספטמבר 2002.  יפן מיוצגת במזרח טימור בדרג השגרירות באמצעות שגרירות רשמית שהיא מחזיקה בדילי, בירת המדינה. מזרח טימור מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. |
| מיאנמר מיאנמר | נובמבר 1954 | דגל מדינת בורמה, מדינת הבובה היפנית במיאנמר (1943–1945)   ערך מורחב – יחסי יפן–מיאנמר  לפני מלחמת העולם השנייה, מיאנמר (בורמה) הייתה חלק מהמושבות הבריטיות מעבר לים. עם תחילתן של שנות ה-30 של המאה ה-20, הוקמה במיאנמר מחתרת אזרחית לאומית למען עצמאות המדינה והתנתקותה מהשלטון הבריטי. יפן מצידה, החלה את המאה ה-20 בברית עם האימפריה הבריטית, שזכתה לשם הברית האנגלו-יפנית. הברית נחתמה ב-1902, הוארכה ב-1905 ו-1911 ובוטלה באופן רשמי בשנת 1923. עליית כוחם של אנשי הצבא ביפן, כמו גם השאיפות האימפריאליות של המדינה וההתייצבות של האימפריה הבריטית ויפן בשני צדדים שונים במלחמת העולם השנייה, פתחו פתח לשיתוף פעולה בין המחתרת הבורמזית לבין יפן.  האימפריה היפנית פלשה למיאנמר בינואר 1942. מטרתה העיקרית של הפלישה הייתה לחסום את דרך בורמה שדרכה בעלות הברית העבירו כחות סיוע לסין בזמן מלחמת סין-יפן השנייה. בנוסף, היפנים קיוו להשתלט על משאבי הטבע במדינה, וכן לספק בסיס איתן להגנה על השטחים הכבושים במלאיה ובאיי הודו המזרחיים. ביחד עם צבא המתנדבים של המחתרת הלאומית במיאנמר, יפן הצליחה לכבוש את אדמת בורמה וב-1943 אף הקימה מדינת בובות בורמזית של יפן, מדינת בורמה. לאחר שהבורמזים הבינו כי יפן לא תיתן עצמאות "אמיתית" למיאנמר, מנהיג הבורמזים, אונג סן, הקים ארגון שמטרתו להפיל את השלטון היפני במדינה. הארגון הצליח לתקשר בעקיפין עם האימפריה הבריטית ולתכנן את המרד הגדול שנערך ב-27 במרץ 1945, בבירת מיאנמר, יאנגון. המרד הצליח, וממשלת הבובות של בורמה נפלה ובמקומה אונג סן תפס את השלטון. יפן ומיאנמר כוננו יחסים דיפלומטיים רשמיים בנובמבר 1954. קיימת קהילה בורמזית בולטת ביפן, וקיימת קהילה יפנית במיאנמר. בין שתי המדינות מתקיים סחר משמעותי בקנה מידה של מיליארדי דולרים מדי שנה.  יפן מיוצגת במיאנמר בדרג השגרירות באמצעות שגרירות רשמית שהיא מחזיקה ביאנגון. מיאנמר מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. מיאנמר מיוצגת ביפן גם בדרג הקונסולרי באמצעות שלוש קונסוליות רשמיות שהיא מחזיקה בערים קובה, פוקואוקה ונגויה. |
| מלזיה מלזיה | 31 באוגוסט 1957 | אנדרטת המלחמה היפנית של טוואו בטאו, סבאח.   ערך מורחב – יחסי יפן–מלזיה  במהלך המאה ה-15 היפנים ניהלו קשרי מסחר אינטנסיביים עם ממלכת מלאקה. על פי תיעוד רשמי של הרקידאי הואן, היפנים ערכו 10 מסעות מסחר עם הממלכה המלאית בין השנים 1424–1630.  עם ניצחונה של האימפריה היפנית בקרב מלאיה, במלחמת העולם השנייה, מלזיה נכבשה על ידי יפן. הכיבוש היפני גרם לתנועה אנטי-יפנית חזקה במלאיה, המונעת מהכעס שלהם בשל הפלישה היפנית לסין. המלאים אף הקימו צבא שנלחם נגד היפנים בזמן מלחמת העולם השנייה (MPAJA). למרות הקמת הצבא האנטי-יפני, חלק מהאוכלוסייה המקומית של מלזיה, הקימה מספר תנועות אשר תומכות ביפנים ומציגות אותם כמושיעי תושבי המקום מהשלטון הבריטי, דוגמת האיחוד המלאי הצעיר שפעל עם הצבא היפני הקיסרי. המלאים האמינו בהשקפה "אסיה לאסייתים", השקפה שאומרת כי הזכות על יבשת אסיה היא בלעדית לעמים האסייתים באזור. על אף תמיכתן של המלאים ביפנים, הרשויות היפניות לא אישרו בקשות לעצמאות מצד האוכלוסייה המקומית. בסוף מלחמת העולם השנייה, הבריטים הצליחו לכבוש בחזרה את מלזיה. אחרי העצמאות המלאית מהבריטים ב-31 באוגוסט 1957 כוננה מלזיה (אז בתור פדרציית מלאיה) יחסים דיפלומטיים עם יפן. השגרירות היפנית הוקמה בקואלה לומפור ב-9 בספטמבר 1957.  ב-8 בפברואר 1982, ראש ממשלת מלזיה הרביעי, מאהאטיר מוחמד הכריז על המדיניות הכלכלית החדשה של מלזיה, "מדיניות הביטו מזרחה". המדיניות ביקשה ללמוד מיפן ומדרום קוריאה, הנחשבות כמעצמות-על של המזרח, את מוסר העבודה, הפרקטיקות והמדיניות שסייעו לשתי המדינות להתקדם במגזרים תעשייתיים וכלכליים שונים לעיתים הרבה יותר ממקביליה המערביים. בכהונתו השנייה של מאהאטיר, הוא החיה את מדיניות "מבט למזרח" ומפציר בעוד מלזים ללמוד ביפן, ובמקביל הוא מברך על כל אוניברסיטאות יפניות בראשות אזרחים יפנים לפתוח את סניפיה במלזיה למלזים. סטודנטים שאינם יכולים להרשות לעצמם עלות מגורים ביפן.  יפן מיוצגת במלזיה בדרג השגרירות באמצעות שגרירות רשמית שהיא מחזיקה בקואלה לומפור. יפן מיוצג במלזיה בדרג הקונסולרי באמצעות שתי קונסוליות רשמיות בערים ג'ורג' טאון, קוטה קינבאלו. מלזיה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. |
| נפאל נפאל | 1956 |    ערך מורחב – יחסי יפן–נפאל  על אף שיחסים רשמיים כוננו רק ב-1956, מגעים תרבותיים בין יפן לנפאל קיימים כבר מהמאה ה-19. בשנת 1899 החלו נזירים בודהיסטים מיפן לנהור לנפאל כדי לאסוף כתבים בודהיסטים מטיבט. ב-1902 שלח ראש ממשלת נפאל צ'אנדרה שאמשל 8 סטודנטים נפאלים ללימודים אקדמאים ביפן.  יפן מיוצגת בנפאל בדרג השגרירות באמצעות שגרירות רשמית שהיא מחזיקה בקטמנדו. נפאל מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. נפאל מיוצגת ביפן בדרג הקונסולרי באמצעות שתי קונסוליות רשמיות בערים פוקואוקה ואוסאקה. |
| סינגפור סינגפור | 1966 |   ערך מורחב – יחסי יפן–סינגפור  יפן מיוצגת בסינגפור בדרג השגרירות באמצעות שגרירותה במדינה. סינגפור מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. סינגפור מיוצגת ביפן בדרג הקונסולרי באמצעות שתי קונסוליות רשמיות שהיא מחזיקה באוסאקה ונגויה. |
| סוריה סוריה | 1953 |   ערך מורחב – יחסי יפן–סוריה  יפן וסוריה כוננו יחסים דיפלומטיים רשמיים בשנת 1953. בין השנים 1996 עד 2013, שלחה יפן חיילים לכוח אונדו"ף שהוצב בגבול רמת הגולן עם ישראל. נכון לשנת 2012, יפן ייצאה לסוריה בעיקר כלי רכב ומכונות בשווי 9 מיליארד ין, וייבאה מסוריה סחורות ובהן כותנה וסבון בשווי 210 מיליון ין.  יפן מיוצגת בסוריה בדרג השגרירות באמצעות שגרירות רשמית שהיא מחזיקה בדמשק, בירת המדינה. סוריה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. |
| סרי לנקה סרי לנקה | 1952 | נשיא סרי לנקה, מהינדה ראג'פקסה וראש ממשלת יפן, יאסואו פוקודה, 2007   ערך מורחב – יחסי יפן–סרי לנקה  במלחמת העום השנייה, ב-5 באפריל 1942, פלשה האימפריה היפנית פלישה אווירית על קולומבו, בירת סרי לנקה. באותה העת סרי לנקה הייתה תחת שלטון האימפריה הבריטית. תקיפות אלה בוצעו כדי לפגוע להחליש את הצי המזרחי הבריטי באוקיינוס ההודי. הטינה לבריטים בקרב הסינהלים גברה, והם הובילו מרידות כנגד הצבא הבריטי והשיגו תמיכה עממית בשביל ניצחון יפני והפלת המשטר הבריטי בסרי לנקה. מנהיג הסינהילים, ג'וניוס ג'אייווארדנה אף קיים מספר שיחות סודיות עם האימפריה היפנית בנוגע להפלת השלטון הבריטי על האי הסינהלי. לבסוף, האימפריה היפנית כשלה בקרב על סרי לנקה, וסרי לנקה קיבלה עצמאות רשמית מבריטניה ב-1948.  יפן היא אחת משותפות הסחר הגדולות ביותר של סרי לנקה. על פי סקר שנערך בשנת 2005 על ידי ה-BBC, כ-50% מאוכלוסיית סרי לנקה רואים את השפעתה של יפן בסרי לנקה באופן חיובי, בעוד ש-4% מביעים דעה שלילית.  יפן מיוצגת בסרי לנקה בדרג השגרירות באמצעות שגרירות רשמית שהיא מחזיקה בקולומבו, בירת המדינה. סרי לנקה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. סרי לנקה מיוצגת ביפן בדרג הקונסולרי באמצעות ארבע קונסוליות רשמיות שהיא מחזיקה בערים מאבאשי, מיטו, נגויה ואוסאקה. |
| עומאן עומאן | 1972 |   ערך מורחב – יחסי יפן–עומאן  יפן ועומאן כוננו יחסים דיפלומטיים רשמיים בשנת 1972.  יפן מיוצגת בעומאן בדרג השגרירות באמצעות שגרירות רשמית שהיא מחזיקה במסקט, בירת המדינה. עומאן מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. עומאן מיוצגת ביפן בדרג הקונסולרי באמצעות קונסוליה רשמית אחת בעיר אוסאקה. |